Source: http://mikkeli.cloudnc.fi/fi-FI/Toimielimet/Kaupunginhallitus/Kokous_1152020/Selvitys_energiaomistuksesta(30270)
Timestamp: 2020-05-26 00:37:45+00:00
Document Index: 24009211

Matched Legal Cases: ['§ 170', '§ 24', '§ 149', '§ 150', '§ 152', '§ 153', '§ 154', '§ 155', '§ 156', '§ 157', '§ 158', '§ 159', '§ 160', '§ 161', '§ 162', 'kko ', '§ 163', '§ 164', '§ 165', '§ 166', '§ 167', '§ 168', '§ 169', '§ 171', '§ 127', '§ 172', '§ 173', '§ 174', '§ 175', '§ 176', '§ 177', '§ 178', '§ 179', '§ 180']

Selvitys energiaomistuksesta | Mikkeli
Selvitys energiaomistuksesta
Kaupunginhallitus, kokous 11.5.2020
§ 170 Selvitys energiaomistuksesta
MliDno-2020-952
Heikki Siira, talousjohtaja, heikki.siira@mikkeli.fi
Inspira Oy:n valmistelema energiaomistusselvitys on esitelty kaupunginhallituksen suunnittelukokouksessa 4.5.2020. Selvityksen pohjalta voidaan arvioida energiaomistusjärjestelyjen vaihtoehtoja.
Inspira Oy:n tekemä, liitteenä oleva energiaomistusselvitys on salainen (Julkisuuslaki 24 pykälä 17. kohta).
Kaupunginhallitus käsittelee energiaomistusselvitystä ja antaa jatkovalmisteluohjeet omistajaohjausryhmälle (Arto Seppälä, Kirsi Olkkonen, Olli Miettinen, Timo Halonen ja Heikki Siira).
Asiasta käydyn keskustelun aikana esittelijä täydensi esitystään siten, että virkamiestyönä syvennetään vaihtoehtoja, jotka esitellään myöhemmin energiatyöryhmälle, jonka jälkeen asia tuodaan vielä valtuustoryhmien yhteiseen esittelytilaisuuteen.
Jukka Pöyry esitti Jarno Strengellin kannattamana, että Mikkelin kaupunginhallitus merkitsee energiaselvityksen saaduksi ja toteaa, että jatkovalmistelua ei tässä vaiheessa aloiteta.
Julistettuaan keskustelun päättyneeksi puheenjohtaja totesi, että on tehty esittelijän täydennetystä esityksestä poikkeava kannatettu esitys ja esitti asian ratkaistavaksi äänestyksellä siten, että ne, jotka kannattavat esittelijän täydennettyä esitystä, äänestävät Jaa ja ne, jotka kannattaat Jukka Pöyryn esitystä, äänestävät Ei. Äänestysesitys hyväksyttiin ja suoritetussa äänestyksessä annettiin 9 Jaa-ääntä (Minna Pöntinen, Petri Pekonen, Kirsi Olkkonen, Soile Kuitunen, Armi Salo-Oksa, Pekka Pöyry, Juha Vuori, Arto Seppälä, Jyrki Koivikko) ja 2 Ei-ääntä (Jukka Pöyry, Jarno Strengell).
Puheenjohtaja totesi, että esittelijän täydennetty esitys on tullut kaupunginhallituksen päätökseksi.
Merkitään, että Jarno Strengell ja Jukka Pöyry jättivät asiaan eriävät mielipiteensä.
Jarno Strengellin eriävä mielipide:
Vaikka Mikkelin kaupungilla on taloudellisia haasteita, niin energiaomistusten Suur – savon sähkön ja Etelä – savon energian myynti ei ole ajankohtainen. Kolmesta sadasta kunnasta noin 200 kuntaa teki vuonna 2018 alijäämäisen tuloksen ja noin 100 kuntaa on nostanut veroprosenttia kahden vuoden aikana, valtion tuet kunnille ovat osittain vasta suunnitelmissa.
Esimerkiksi Etelä – savon energian osakkeiden myynti sijoittajalle nostaa todennäköisesti kaupunkilaisten sähkön- ja kaukolämmön hintaa. ESE:n ollessa kokonaan Mikkelin omistuksessa, osingot tulevat Mikkelille eivätkä sijoitusyhtiölle. Suur-savon sähkön omistusten myynti voi tarkoittaa sitä, että pääkonttori- ja osa työpaikoista siirtyy pois Mikkelistä, joka vähentää Mikkelin tuloja. Tässä vaiheessa Mikkelillä ei ole selkeää suunnitelmaa tai päätöstä mihin energiaomistuksen myynnistä saadut tulot käytettäisiin. Keskusteluissa on ollut myyntitulojen uudelleen sijoittaminen, joka ei auta Mikkelin talousahdinkoa. Kerran myytyä omistusta ei voi uudelleen myydä.
Jukka Pöyryn eriävä mielipide:
Päätöksen perusteeksi ei ole esitetty riittävästi ja riittävän selviä ja luotettavia laskelmia kaupungin talouden todellisesta tilasta ja sen lähivuosien kehityksestä.
Ei myöskään ole esitetty selviä ja luotettavia vaihtoehtoisia toimintatapoja ja laskelmia kaupungin talouden tasapainottamiseen.
Näin ollen perusteita jatkovalmisteluun ei ole.
Mikkelin kaupunginhallitus merkitsee energiaselvityksen saaduksi ja toteaa, että jatkovalmistelua ei tässä vaiheessa aloiteta.
Liite Kh Energiaomistusselvitys raporttiluonnos 27.4.2020, Ispira Oy
Salassa pidettävä, Julkisuuslaki (621/1999) § 24 kohta 17.
Päätökseen, joka koskee valmistelua tai täytäntöönpanoa ei saa kuntalain (410/2015) 136 §:n perusteella hakea muutosta.
§ 149 Kokouksen laillisuus ja päätösvaltaisuus
§ 150 Pöytäkirjan tarkastus
§ 152 Otto-oikeus/lautakuntien päätökset
§ 153 Kaupunginvaltuuston kokouksen 16.3.2020 täytäntöönpanot
§ 154 Luettelo valtuustoaloitteista, joita ei ole käsitelty 31.12.2019 mennessä
§ 155 Asemakaavan muutos Mikkelin kaupungin 9. kaupunginosa (Lähemäki) / Saksalan aukio
§ 156 Asemakaavan muutos 4. kaupunginosa (Kaukola) / Pankalampi I
§ 157 Asemakaavan muutos koskien Mikkelin kaupungin 1. kaupunginosan (Savilahti) korttelin osan 13 tontteja 1018, 2018 ja 3018 / Suomen Pankki
§ 158 Asemakaavan muutos 14. kaupunginosan (Lehmuskylä) kortteli 15, tontti 16 / Pihlajatie 12
§ 159 Rantaosayleiskaavan muutos Korpijärvi ym. / tila Lahtela 491-417-23-1
§ 160 Mikkelin kaupungin omistamien METSO -kohteiden suojelu, osittaiskorvaus ja kiinteistön myyminen luonnonsuojelutarkoituksiin
§ 161 Talouden seuranta 3/2020
§ 162 Etelä-Savon Energia Oy ja ESE-Verkko Oy konsernilainat 2020
§ 163 Suomenniemen alueen valokuituverkkohanke
§ 164 Eteläisen aluekoulun korvaavan piha-alueen ja kaukalon uudistamiseen, urakkatarjouksen hyväksyminen, aloituslupa ja lisämäärärahan esittäminen
§ 165 Lisämäärärahaesitys, kaupungintalon kirjavaraston muutostyö
§ 166 Esitys ryhmäperhepäiväkoti Piilopirtin ja avoimen päiväkoti Punapirtin lakkauttamisesta
§ 167 Johtamisjärjestelmän uudistaminen asumisen ja toimintaympäristön sekä sivistyksen ja hyvinvoinnin palvelualueilla
§ 168 Talous- ja tulevaisuusohjelma
§ 169 Uuden lähidemokratiamallin valmisteluaikataulun muuttaminen
§ 171 Oikaisuvaatimus kaupunginhallituksen päätöksestä 16.4.2020 § 127 (yhteistoimintamenettely toiminnallisista syistä)
§ 172 Kaupunginhallituksen lausunto eduskunnan apulaisoikeusasiamiehelle hallintokantelun käsittelyä koskevan kantelun johdosta
§ 173 Koronavirusepidemian tilannekatsaus ja toimenpiteistä päättäminen
§ 174 Metsäsairila Oy:n yhtiökokous 12.5.2020
§ 175 Mikkelin kaupungin edustajan nimeäminen Sodan ja rauhan keskus Muistin tukisäätiö sr:n nimeämisvaliokuntaan
§ 176 Etelä-Savon kaupunkien ja kuntien edustajat sekä kutsuntalääkärit kutsunnoissa vuonna 2020
§ 177 Toisen valvontaeläinlääkärin viran perustaminen
§ 178 Valtuustoaloite liikennejärjestelyistä
§ 179 Kaupunginjohtajan lomat 2020
§ 180 Kaupunginjohtajan työn arviointi